เลือกสไตล์ที่มีเสน่ห์ ใช้ภาษากาย ฝึกให้มีบุกคลิกภาพที่ถูกต้อง
ไม่มีชุดใดชุดหนึ่งที่จะทำให้ทุกคนดูมีเสน่ห์เหมือนกันหมด คุณต้องทดลองดูว่าเสื้อผ้าแบบไหนจะทำให้คุณดูมีเสน่ห์ ลองใส่เสื้อผ้าหลายๆ แบบจนกว่าคุณจะเจอชุดที่เสริมให้รูปร่างของคุณดูดี เสื้อเชิ้ต สูท ชุดกระโปรง และกางเกงยีนส์ทรงต่างๆ ก็จะเหมาะกับรูปร่างของแต่ละคนที่แตกต่างกันออกไป  เลือกใส่เสื้อผ้าที่อวดส่วนที่ดูดีที่สุดของคุณ ยกตัวอย่างเช่น ถ้าคุณมีแขนที่ล่ำมากๆ ก็เลือกใส่เสื้อยืดแขนสั้น หรือเสื้อเชิ้ตแบบมีกระดุมปกก็ได้ ถ้าคุณทาลิปสติก ลิปสีจัดก็ไม่ช่วยในการดึงดูดอีกฝ่ายเท่าไหร่นัก ลิปสติกสามารถทำให้คุณมีเสน่ห์ดึงดูดได้ แต่ใช้มันแค่พอประมาณ เลือกใช้สีชมพูอ่อนๆ แทนสีที่จัดหรือฉูดฉาด การมีกลิ่นตัวหอมสามารถสร้างเสน่ห์ได้อย่างมากทีเดียว เลือกน้ำหอมที่มีกลิ่นชวนดม ก่อนออกไปเดท ก็ให้ป้ายมันลงบนข้อมือหรือหลังใบหูของคุณ กลิ่นหอมสดชื่นสามารถทำให้คุณมีเสน่ห์ได้มาก  อย่าใช้กลิ่นที่แรงเป็นอันขาด แทนที่จะใช้กลิ่นดอกไม้แรงๆ ก็ให้เลือกใช้แต่กลิ่นอ่อนๆ เช่น วานิลา เพราะบางคนก็ไม่ชอบกลิ่นแรง คนเรามักจะรู้สึกถูกดึงดูดด้วยสีแดง ถ้าคุณต้องการมีเสน่ห์ดึงดูด ก็เลือกใส่ชุดที่มีสีแดงอยู่ด้วย ใส่ชุดกระโปรงสีแดง หรือสูทกับเสื้อทับในสีแดง ลองใส่เสื้อตัวสวยสีแดง เสื้อยืด หรือเสื้อมีกระดุมปกก็ได้ แม้แต่กางเกงสีแดงก็สามารถช่วยให้คุณดูมีเสน่ห์ได้  จำให้ได้ว่า แม้สีแดงจะดีเยี่ยมสำหรับเสื้อผ้า แต่สำหรับลิปสติกแล้ว สีแดงฉูดฉาดก็จะดูเยอะเกินไปได้ ไม่มีทรงผมใดทรงผมหนึ่งที่ดูมีเสน่ห์ที่สุด อย่างไรก็ตาม การทำตัวให้ดูดีคือความมีเสน่ห์ ไม่ว่าคุณจะทำผมสไตล์อะไร ก็ให้มันสะอาดและดูเป็นประกาย สระผมก่อนออกไปข้างนอกและใช้ผลิตภัณฑ์สำหรับผมสักหน่อย เช่นมูสหรือเจล เพื่อทำให้ผมของคุณดูเป็นประกายยิ่งขึ้น  กลิ่นแชมพูที่หอมหวานก็สามารถช่วยเสริมให้คุณหอมมีเสน่ห์ได้ การสบตาเป็นวิธีเริ่มสร้างเสน่ห์ที่ดีที่สุด ในการเริ่มทำตัวให้มีเสน่ห์ ให้สบตากับคนที่คุณต้องการดึงดูดความสนใจ มองเขา เพื่อที่จะได้ให้เขาหันมาสนใจคุณ  ถ้าคนๆ นั้นเดินเข้ามาเพื่อเริ่มสนทนากับคุณ ก็ให้สบตาเขาต่อไปขณะที่คุณพูดคุย คนเรามักจะสนใจคนที่ให้ความสนใจกับเรา การสบตาจะช่วยทำให้เขารู้สึกเป็นคนพิเศษขึ้นมาได้ และทำให้คุณมีเสน่ห์ อย่าสบตาใครนานเกินชั่วครู่ถ้าเขาไม่ได้กำลังพูดคุยกับคุณอยู่ มันจะดูเหมือนว่า คุณกำลังจ้องเขาเขม็ง สีหน้าบางอย่างจะดูมีเสน่ห์มากเป็นพิเศษ เมื่อคุณกำลังพยายามดึงดูดใครสักคน สีหน้าของคุณก็ควรมีความละเอียดอ่อน แทนที่จะยิ้มแฉ่งใส่อีกฝ่าย ก็ให้ยิ้มน้อยๆ อย่างมีเล่ห์เหลี่ยม การสบตาอีกฝ่ายพร้อมกับเผยยิ้มบางๆ แบบไม่เห็นฟันจะทำให้คุณดูมีเสน่ห์มากๆ ท่าทางสามารถบ่งบอกถึงความสนใจได้ ซึ่งนับว่าเป็นคุณภาพหนึ่งของความมีเสน่ห์ การปิดกั้นตัวเองด้วยการกอดอกหรือมองไปทางอื่นจะทำให้อีกฝ่ายรู้สึกว่าคุณไม่สนใจเขา แทนที่จะทำเช่นนั้น ก็ให้รักษาท่าทางที่เปิด เพื่อทำให้อีกฝ่ายเห็นว่าคุณสนใจ  หันหน้าเข้าหาคนๆ นั้นเวลาที่เขากำลังพูด อย่ากอดอก และอย่าวางสิ่งของใดๆ เอาไว้บนตักของคุณ ไม่ว่าจะเป็นกระเป๋า หรือกระเป๋าสตางค์ โน้มตัวไปข้างหน้าเล็กน้อย มันแสดงให้เห็นว่าคุณสนใจคนๆ นั้นจริงๆ ซึ่งจะทำให้คุณมีเสน่ห์ ถ้าคนๆ นั้นดูจะเปิดให้กับการเข้าหาของคุณ ก็ให้เริ่มสัมผัสเขาบ้างนิดหน่อย การสัมผัสสามารถกระตุ้นความสนใจทางเพศได้ แต่อย่าทำมากจนเกินไป เพียงแค่แตะเขาเบาๆ อย่างแนบเนียนก็พอแล้ว  ยกตัวอย่างเช่น สัมผัสแขนหรือข้อมือของเขาอย่างอ่อนโยนในขณะที่กำลังพูดคุยกัน ถ้าพวกคุณกำลังนั่งอยู่ ก็พยายามสัมผัสเข่าของอีกฝ่ายข้างใต้โต๊ะ ใส่ใจน้ำเสียงที่คุณใช้ขณะพูดคุย พูดด้วยเสียงที่นุ่มนวลน่าฟัง หลีกเลี่ยงการขึ้นเสียงหรือการพูดดังเกินไป มันจะดูเหมือนคุณกำลังโกรธ และอาจทำให้อีกฝ่ายสนใจคุณน้อยลงได้ คนเราจะสนใจคนที่สนใจเรา โดยทั่วไป คนเราจะหลงเสน่ห์ได้ง่ายที่สุดกับคนที่ทำให้พวกเขารู้สึกดีและพิเศษ ถ้าคุณอยากเป็นคนมีเสน่ห์ ก็ฝึกชมคนอื่นให้เป็นนิสัย และทำให้เขารู้สึกดีกับตัวเอง  สนใจสิ่งที่คนอื่นทำอย่างจริงจัง ถามคำถามเช่น “มันฟังดูน่าสนใจจังเลย การสอนนี่มันเป็นอย่างไรบ้างหรอ?” ชมในสิ่งที่ทำให้เขารู้สึกพิเศษไม่เหมือนใคร ยกตัวอย่างเช่น คุณอาจจะพูดประมาณว่า “คุณต้องทำงานหนักมากแน่ๆ ฉันว่าคุณทุ่มเทให้กับการสอนมากกว่าใครๆ เลย” ในขณะที่คุณกำลังชมใครสักคน ก็ให้เสริมด้วยภาษากายที่มีเสน่ห์ มันจะช่วยทำให้คุณมีเสน่ห์เกินห้ามใจเลยทีเดียว คนเรามักจะหลงใหลในคนที่พร้อมจะเชื่อมโยงด้วย เมื่อคุณพยายามทำตัวมีเสน่ห์ ก็ฟังในสิ่งที่อีกฝ่ายพูดถึง แล้วก็ผลัดมาพูดถึงตัวคุณเองด้วย เพียงแค่แบ่งปันเรื่องราว คุณก็สามารถมีเสน่ห์มากขึ้นในสายตาของเขาได้แล้ว  ขณะที่อีกคนกำลังพูดอยู่ ก็แสดงให้เขาเห็นว่าคุณกำลังตั้งใจฟัง โดยที่ไม่ต้องพูดอะไรออกมา พยักหน้า ยิ้ม และหัวเราะเมื่อได้จังหวะที่เหมาะสม บางครั้งบางคราว ก็ให้ทวนสิ่งที่อีกฝ่ายพูดเพื่อให้แน่ใจว่าคุณเข้าใจจริงๆ ในทางกลับกัน ให้ตอบทุกคำถามที่อีกฝ่ายถามเกี่ยวกับตัวคุณ เต็มใจเล่าถึงการงาน เพื่อนฝูง ชีวิต และครอบครัวของคุณ อย่าทำตัวเป็นผู้นำบทสนทนานั้น แต่ให้สร้างความรู้สึกสนิทสนมด้วยการเล่าให้อีกฝ่ายฟังอย่างเปิดเผย ในบางครั้ง การยิ้มที่ดีและการหัวเราะก็สามารถทำให้คุณมีเสน่ห์ในการสนทนาได้ อย่าลืมยิ้มเพียงน้อยๆ เกือบตลอดเวลาให้ดูน่าค้นหา โดยไม่ต้องเห็นฟัน อย่างไรก็ตาม ถ้าอีกฝ่ายเล่นมุกตลกขึ้นมา ก็ให้ยิ้มกว้างๆ และหัวเราะคิกคัก คนเราจะรู้สึกปลื้มเวลาที่มีคนขำไปกับมุกตลกของตัวเอง การทำตัวให้น่าค้นหาเป็นเสน่ห์อย่างยิ่ง เมื่อคุณพบใครในครั้งแรก ก็ให้คุณเป็นฝ่ายจบบทสนทนาทางโทรศัพท์ หรือเป็นคนขอตัวกลับก่อนเวลาที่มาพบกัน เช่นในการออกเดท ถ้าคุณเป็นฝ่ายที่บอกลาก่อน อีกฝ่ายก็จะรู้สึกอยากใช้เวลากับคุณต่ออีกสักหน่อย  อย่างไรก็ตาม ให้หลีกเลี่ยงการเล่นตัว ผละออกมาถ้ามันดูสมเหตุสมผลเท่านั้น ยกตัวอย่างเช่น ถ้ามันเริ่มจะดึกเกินไป ก็ไม่น่าเกลียดที่คุณจะขอตัวกลับก่อนในการออกเดท อย่าขอตัวกลับกลางคันเพียงเพื่อหวังจะทำตัวให้ดูมีเสน่ห์ มันจะทำให้อีกฝ่ายรู้สึกห่างเหินเสียมากกว่า
ใส่เสื้อผ้าที่ทำให้รูปร่างของคุณดูดี. เลือกใช้ลิปสติกโทนสีนุ่มนวล. เลือกกลิ่นที่มีเสน่ห์. ใส่เสื้อผ้าสีแดง. รักษาผมของคุณให้สะอาดและดูเป็นประกายอยู่เสมอ. สบตา. ใส่ใจสีหน้าของคุณ. รักษาท่าทางที่ถูกต้องเอาไว้. สัมผัสอีกฝ่ายอย่างเบามือ. ใช้น้ำเสียงให้ถูกต้อง. ทำให้คนอื่นรู้สึกพิเศษ. ตั้งใจฟังและแบ่งปันเรื่องราว. ยิ้มและหัวเราะ. ทำให้อีกฝ่ายอยากสานสัมพันธ์กับคุณต่อ.
https://www.wikihow.com/Be-Seductive https://www.wikihow.com/Be-Seductive https://www.wikihow.com/Be-Seductive
Choosing a Seductive Style Using Your Body Language Cultivating the Right Personality